Vyhodnotenie medzirezortného pripomienkového konania

Spôsob pripomienkového konania: bežný

Zoznam oslovených subjektov: Kancelária podpredsedu vlády SR pre európsku integráciu, ľudské práva a menšiny
				      Ministerstvo zahraničných vecí SR (MZV SR)
				      Ministerstvo vnútra SR (MV SR)
				      Ministerstvo hospodárstva SR (MH SR)
				      Ministerstvo financií SR (MF SR)
				      Ministerstvo kultúry SR (MK SR)
				      Ministerstvo obrany SR (MO SR)
				      Ministerstvo školstva SR (MŠ SR)
				      Ministerstvo zdravotníctva SR (MZ SR)
				      Ministerstvo výstavby a regionálneho rozvoja SR (MVRR SR)
				      Ministerstvo spravodlivosti SR (MS SR)
				      Ministerstvo práce, sociálnych vecí a rodiny SR (MPSVR SR)
				      Ministerstvo pôdohospodárstva SR (MP SR)
				      Ministerstvo životného prostredia SR (MŽP SR)
				      Úrad vlády – odbor vládnej agendy (ÚV – OVA)
				      Zväz zamestnávateľov dopravy, pôšt a telekomunikácií SR (ZZDPT SR)
      Odborové združenie železničiarov (OZŽ)

Počet oslovených subjektov: 17
Zaslali do stanoveného termínu: 14
Zaslali po termíne: 0
Vôbec nezaslali: 3
Subjekty, ktoré nemali pripomienky: kancelária podpredsedu vlády SR pre európsku integráciu, ľudské práva a menšiny, MZV SR, MH SR, 
     MK SR, MO SR, MZ SR, MVRR SR, MS SR, MP SR, MŽP SR, ZZDPT SR
Počet vznesených pripomienok: 7
Počet akceptovaných pripomienok: 7
Počet neakceptovaných, z toho počet zásadných  - ktoré subjekty: 0
Rozporové konanie (s kým, kedy, na akej úrovni, akým výsledkom): -
Počet odstránených pripomienok: 7
Počet neodstránených pripomienok: 0

Rezort	Pripomienka	Typ 	Vyh.	Spôsob vyhodnotenia	
MF SR	V návrhu uznesenia vlády v bode B. 2. je potrebné špecifikovať, ktoré finančné záväzky sú považované za nenávratné, presne vymedziť ich výšku a obdobie, ktorého sa dotýkajú. Z textu uznesenia ani obsahu materiálu nie je presne vymedzená dikcia, či ide o záväzky spojené s realizáciou úverov so štátnou zárukou v roku 2004 resp. v ďalších rokoch alebo ide o prevzatie záväzkov do štátneho dlhu. 	Z	A	bod B. 2. v návrhu uznesenia bol z materiálu vypustený	
	V bodoch D. 1. a D. 2 žiadame rozšíriť úlohu aj pre ministra dopravy, pôšt a telekomunikácií SR. MDPT SR vystupuje ako zriaďovateľ ŽSR a má zabezpečiť kontrolu hospodárenia a plnenia konsolidačnej funkcie ŹSR. Len na základe údajov poskytnutých predmetným ministerstvom, najmä v oblasti likvidity je možné spracovať reálny splátkový kalendár. Uvedené žiadame doplniť aj v komuniké.	O	A	doplnilo sa	
	V doložke finančných, ekonomických, environmentálnych vplyvov a vplyvov na zamestnanosť je nesprávne uvedená výška prostriedkov rozpočtovaných na rok 2004 v rámci kapitoly Všeobecná pokladničná správa – kofinancovanie k ISPA 
(2 159,1 mil. Sk), je potrebné ju upraviť na 1 532,9 mil. Sk.	O	A	v materiáli je doplnené  vysvetlenie.	
	Doložku finančných, ekonomických, environmentálnych vplyvov a vplyvov na zamestnanosť odporúčame upraviť v zmysle východísk verejného rozpočtu na roky 2005 - 2007	O	A	doložka bola upravená podľa MF SR	
MPSVR SR	V uvedenej časti sa podáva informácia o plnení stavu zamestnanosti v nadväznosti na stanovený plán, bez dodatočného zdôvodnenia rozdielov oproti dosahovanej skutočnosti. Je nevyhnutné, aby sa uvedená časť doplnila o zdôvodnenie zníženia zamestnanosti, prečo bolo skutočné zníženie zamestnanosti vyššie ako bol predpokladaný plán.	Z	A	uvedená časť sa doplnila	
	V doložke finančných, ekonomických, environmentálnych vplyvov a vplyvov na zamestnanosť je potrebné doplniť zhodnotenie dopadu na zamestnanosť.	Z	A	doložka bola doplnená v zmysle pripomienky MPSVR SR	
ÚV-OVA	Technické a jazykové pripomienky				

Vysvetlivky k skratkám v tabuľke:
Z – zásadná
O – obyčajná
A – akceptovaná
C – čiastočne akceptovaná
N - neakceptovaná